Yoo Jeong-yeon

Yoo Jeong-yeon (lahir Yoo Kyung-wan pada 1 November 1996) lebih dikenali sebagai Jeongyeon ialah seorang penyanyi wanita Korea Selatan. Beliau merupakan ahli kumpulan K-pop wanita, Twice yang ditubuhkan oleh JYP Entertainment melalui rancangan realiti tahun 2015, Sixteen.

Kehidupan awal
Jeongyeon lahir pada 1 November 1996 di Suwon, Gyeonggi, Korea Selatan. Beliau menukar namanya kepada Jeong-yeon ketika berada di gred tiga. Kakak beliau, Gong Seung-yeon merupakan seorang pelakon. Beliau menyertai JYP Entertainment selepas lulus Uji Bakat Terbuka ke–6 agensi tersebut pada 1 Mac 2010. Beliau dijadual untuk membuat kemunculan pertama dalam kumpulan wanita, 6mix sebelum mengambil bahagian dalam rancangan Sixteen.

Kerjaya
Pada tahun 2014, beliau bersama Nayeon muncul dalam video muzik GOT7, "Girls Girls Girls" dan pada tahun 2015, beliau muncul dalam video muzik miss A, "Only You". Jeongyeon diumumkan sebagai salah seorang peserta pertandingan Sixteen untuk menentukan ahli ahli kumpulan wanita JYP yang baru. Rancangan ini bermula pada 5 Mei dan berakhir dengan beliau dinamakan sebagai salah seorang daripada ahli Twice. Pada 20 Oktober, Jeongyeon membuat kemunculan pertamanya sebagai ahli Twice menerusi album mini, The Story Begins dan lagu Like OOH-AHH.

Beliau mengacarakan program muzik SBS, Inkigayo bersama kakaknya dan Kim Min-seok bermula 3 Julai 2016 sehingga 22 Januari 2017.

Filemografi

Video muzik

Rujukan

Pautan luar 

Kelahiran 1996
Orang hidup
Penyanyi wanita Korea Selatan
Artis JYP Entertainment